stanford-oval/wikipedia huggingface dataset:
Niklas Kvarforth

Niklas Kvarforth
Niklas Kvarforth (s. 7. joulukuuta 1983) on ruotsalainen laulaja-lauluntekijä, joka tuli tunnetuksi Shining-yhtyeen perustajana ja keulahahmona. Häntä on kuvailtu black metalin depressive suicidal black metal -alalajin (DSBM) edustajaksi.
Vuonna 2011 Kvarforth kuvaili ”ainoiksi oikeiksi” black metal -yhtyeiksi Celtic Frostia, Beheritiä ja Destructionia. Hän on kuvaillut kolmeksi itseensä eniten vaikuttaneeksi laulajaksi Attila Csiharia, Ozzy Osbournea ja Joakim Bergiä. Kvarforth on toiminut Shiningin lisäksi muiden muassa yhtyeissä Skitliv ja Bethlehem. Hän on saavuttanut tunnettavuutta aggressiivisella esiintymistyylillään, johon on kuulunut muun muassa vahvasti päihtyneenä esiintyminen ja itsensä viiltely esiintymisten aikana. Joskus Kvarforth on myös uhkaillut yleisöä ja käynyt siihen käsiksi.
Tammikuussa 2020 Helsingin Pakilassa tapahtui välikohtaus, jossa Kvarforth uhkaili miestä ja naista haukkuen sekä löi miestä käteen. Hän tunnusti teot osittain ja sai vuonna 2022 Helsingin käräjäoikeudessa 60 päivän ehdollisen vankeustuomion laittomasta uhkauksesta sekä pahoinpitelystä. Shiningin yhdestoista studioalbumi julkaistiin vuonna 2023 vähän sen jälkeen kuin Kvarforth oli kirjattu ulos yksityisessä laitoksessa Pohjois-Suomessa annetusta hoidosta vaikeaan traumaperäiseen stressihäiriöön. Joulukuussa 2023 Shiningin ilmoitettiin jäävän tauolle, mitä perusteltiin yhtyeen vaikealla vuodella ja Kvarforthin fyysisen ja psyykkisen terveyden horjumisella.
New York Mills

| New York Mills |
| --- | --- |

 New York Mills
 Koordinaatit: 46°31′10″N, 95°22′23″W 
Valtio:  Yhdysvallat
Osavaltio:  Minnesota
Piirikunta:  Otter Tail
Pinta-ala:  
 – Kokonaispinta-ala:  3,37 km²
Väkiluku (2010):  1 199
 
 Kaupungin sivusto 
Infobox OKVirheellinen NIMI-arvo: 
New York Mills on kaupunki Minnesotan osavaltion Otter Tailin piirikunnassa Yhdysvalloissa. Se sijaitsee Minnesotan järvialueella. Kaupungissa on 1 199 asukasta (vuonna 2010).
Kaupunki on saanut alkunsa vuonna 1884 rautatien varteen perustetuista sahalaitoksista. Sen ensimmäisistä asukkaista monet olivat suomalaisia. New York Mills oli yksi suomenkielisen julkaisutoiminnan keskuksista, jossa ilmestyivät muun muassa sanomalehdet Uusi Kotimaa ja Minnesotan Uutiset (myöhemmin Amerikan Uutiset).
Aiheesta muualla

New York Millsin kaupungin sivusto (englanniksi)
Naoero Amo

Naoero Amo (suomeksi Nauru ensin) on Naurun ainoa virallinen puolue. Se on liberaali ja kristillisdemokraattinen puolue. Naoero Amo -puolueen perustivat Kieren Keke, David Adeang, Marlene Moses, Roland Kun, Sean Oppenheimer ja Sprent Dabwido.
Niittysirkku

| Niittysirkku |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Sirkut Emberizidae
Suku::  Sirkut Emberiza
Laji::  cioides
Kaksiosainen nimi
 Emberiza cioides  (Brandt, 1843) 
Katso myös
   Niittysirkku Wikispeciesissä   Niittysirkku Commonsissa 
Infobox OKNimi-testi OKIUCN-testi OK: 
Niittysirkun munia.
Niittysirkku (Emberiza cioides) on aasialainen varpuslintu. Sen elinympäristö käsittää Keski- ja Itä-Aasian Kazakstanista ja Kirgisiasta itään eteläiseen Siperiaan, Mongoliaan, Kiinaan, Koreaan, Japaniin ja Venäjän Kaukoitään. Laji on tavattu Euroopassa useita kertoja, Suomessa 20.-27.5.1987 koiras Korppoon Utössä. Eurooppalaisissa havainnoissa kyse on saattanut olla karanneista häkkilinnuista.
Nea Kivelä

Nea Kivelä (s. 8. huhtikuuta 2001)[lähde? ] on suomalainen kilpa-aerobikkaaja, vuoden 2022 MM-pronssimitalisti ja viisinkertainen Suomen mestari.
Urheilu-ura

Turun Urheiluliittoa edustava Kivelä on ensimmäinen suomalainen FIG:n MM-mitalisti. Hän siirtyi kilpailemaan aikuisten sarjaan vuonna 2019. Kivelän uran isoimmat ongelmat ovat johtuneet vuonna 2019 sattuneesta selän rasitusmurtumasta, jonka vuoksi hän ei voinut  osallistua syksyn 2019 ja syksyn 2020 kilpailuihin.[lähde? ]
Urheilu-ura > Arvokilpailusaavutukset[lähde? ]

FIGn maailmanmestaruuskilpailut
2021
yksilö: 15.
Aerodance: 6.
ryhmä: 5.
2022
yksilö: pronssia
Aerodance: 4.
ryhmä: 9.
FIGn euroopanmestaruuskilpailut
2021
yksilö: 10.
Aerodance: 5.
ryhmä: 4.
2023
yksilö: 9.
Aerodance: 7.
ryhmä: 2.
FIGn suomenmestaruuskilpailu
2019
yksilö: kulta
trio: hopea
2020
yksilö: hopea
trio: kulta
2021
yksilö: kulta
trio: kulta
2022
yksilö: kulta
ryhmä: kulta
2023
yksilö: kulta
ryhmä: kulta
World Games
2022
ryhmä: 4.
Aerodance: 4.
Aikaisemmin Kivelä on saavuttanut menestystä myös juniorisarjojen arvokilpailussa niin kokoonpanoissa kuin yksilönäkin.[lähde? ]
Newarkin roomalaiskatolinen arkkihiippakunta

Hiippakunnan vaakuna
Newarkin roomalaiskatolinen arkkihiippakunta (lat. Archidioecesis Novarcensis) on katolisen kirkon arkkihiippakunta New Jerseyssä Yhdysvalloissa. Siihen kuului vuonna 2013 yli 1,4 miljoonaa jäsentä, 756 pappia, 268 munkkia ja 853 nunnaa. Hiippakunnan omistuksessa on useita oppilaitoksia mm. Seton Hallin yliopisto.
Piispat ja arkkipiispat

James Roosevelt Bayley (1853–1872)
Michael Corrigan (1873–1880)
Winand Wigger (1881–1901)
John Joseph O'Connor (1901–1927)
Thomas Walsh (1928–1952)
Thomas Aloysius Boland (1952–1974)
Peter Leo Gerety (1974–1986)
Theodore Edgar McCarrick (1986–2000)
John Joseph Myers (2001–2016)
Joseph W. Tobin (2016– )
Newberryn piirikunta

Newberryn piirikunta (engl. Newberry County) on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 38 440 vuonna 2019. Piirikunnan hallintokeskus on Newberryn kaupunki. Piirikunta perustettiin vuonna 1785.
Aiheesta muualla

Kuvia tai muita tiedostoja aiheesta Newberryn piirikunta Wikimedia Commonsissa
Newbold College

| Newbold College of Higher Education |
| --- | --- |

Perustettu:  1901
Sijainti:  Binfield, Berkshire  Yhdistynyt kuningaskunta
Sivusto:  www.newbold.ac.uk
Salisbury Hall, yliopiston hallintorakennus.
Newbold College of Higher Education on seitsemännen päivän adventistien yliopisto Isossa-Britanniassa. Vuonna 1901 perustetun oppilaitoksen alkuperäinen tavoite on valmistaa opiskelijoita adventistipastoreina toimimista varten, ja teologinen tiedekunta on yhä yliopiston suurin. Yliopisto tarjoaa opetusta kristilliseltä arvopohjalta myös muun muassa liiketaloudessa ja englannin kielessä. Opiskelijat edustavat useita kymmeniä kansallisuuksia.
Newbold College sijaitsee Binfieldissä, Berkshiren kreivikunnassa.
Aiheesta muualla

Viralliset sivut (englanniksi, espanjaksi, koreaksi, portugaliksi, venäjäksi)
Newburyport

| Newburyport |
| --- | --- |


 fiNewburyport 
 42°48′47″N, 70°52′37″W 
Valtio:  Yhdysvallat
Osavaltio:  Massachusetts
Piirikunta:  Essexin piirikunta
Kunnallishallinto:  1764
Kaupunginoikeudet:  1851
Pormestari:  Donna D. Holaday
Maantiede
Maa-ala:  2,16 km²
Väestö
Väkiluku (2019):  18 289
 www.cityofnewburyport.com 
Newburyport on kaupunki Massachusettsissa Yhdysvalloissa. Se sijaitsee osavaltion koillisnurkassa Merrimackjoen etelärannalla. Kaupungissa asui vuoden 2019 arvion mukaan 18 289 ihmistä, ja sen maapinta-ala on 2,16 neliökilometriä.
Newburyport asutettiin vuonna 1635, jolloin se oli vielä osa Newburyä. Sen suojaisa satama houkutteli kalastajia sekä laivanrakentajia ja sinne muutti myös muita käsityöläisiä. Newburyport sai vuonna 1764 oman kunnallishallinnon. Sen satama oli Yhdysvaltain sisällissotaan asti ison kauppalaivaston kotisatama.
Newburyportin sataman taloudellinen merkitys kuihtui Thomas Jeffersonin vuosien 1807–1808 ulkomaankauppaan kohdistuneen kauppasulun sekä vuoden 1811 tulipalon ja vuoden 1812 sodan takia. Donald McKayn johdolla paikalliset telakat rakensivat 1840-luvulla useita tunnettuja klippereitä, mikä nosti hetkellisesti alueen taloutta. Newburyportiin liitettiin vuonna 1851 osia Newburystä, ja samana vuonna se sai kaupunginoikeudet. Newburyportin talous alkoi 1800-luvun toisella puoliskolla keskittyä tekstiilien, kenkien, hopeaesineiden ja rommin valmistamiseen. Myöhemmin talous on erikoistunut kevyeen valmistusteollisuuteen ja matkailuun.
Newburyportin keskustassa on monia Federal-tyylillä rakennettuja taloja, jotka todistavat kaupungin merenkäynnin historiasta. Monet niistä ovat laivanomistajien ja merikapteenien rakennuttamia. Caleb Cushing Housessa on paikallishistorian seuran päämaja. Robert Millsin suunnittelemassa rakennuksessa on puolestaan Custom Housen merimuseo.
Aiheesta muualla

Kuvia tai muita tiedostoja aiheesta Newburyport Wikimedia Commonsissa
Nije ljubav stvar

|  Nije ljubav stvar> Kappaleen tiedot |
| --- | --- |
Esittäjä(t):  Željko Joksimović
Julkaistu:  2012
Säveltäjä(t):  Željko Joksimović
Sanoittaja(t):  Marina Tucaković, Miloš Roganović
Euroviisutiedot
Vuosi:  2012
Maa:  Serbia
Kieli:  serbia
Sijoitus:  3.
Pisteet:  214
Sijoitus semifinaalissa:  2.
Pisteet semifinaalissa:  159
Sanat:  sanoitus
Video:  videolinkki
Nije ljubav stvar (suom. Rakkaus ei ole asia) on Željko Joksimovićin kappale, jolla hän edusti Serbiaa vuoden 2012 Eurovision laulukilpailussa Bakussa. Kappaleen on säveltänyt Joksimović itse ja sanoittaneet Marina Tucaković ja Miloš Roganović.
Kappale selviytyi toisena finaaliin kerättyään semifinaalissa 159 pistettä. Finaalissa se sijoittui kolmanneksi 214 pisteellä. Näin ollen Joksimović saavutti toisen sijoituksensa kärkikolmikkoon Euroviisuissa, oltuaan toinen vuonna 2004 kappaleella Lane Moje. Joksimović myös sävelsi kolmanneksi sijoittuneen, Hari Mata Harin esittämän Lejlan vuonna 2006.
Nao Kodaira

| Mitalit | Mitalit | Mitalit |  |
| --- | --- | --- | --- |
|  Kodaira vuonna 2018 |  Kodaira vuonna 2018 |  Kodaira vuonna 2018 |  |
Maa:   Japani
Naisten pikaluistelu
|  Olympialaiset  |  Olympialaiset  |  Olympialaiset  |  |
|  Kultaa | Pyeongchang 2018 | 500 m |  |
|  Hopeaa | Vancouver 2010 | joukkuetakaa-ajo |  |
|  Hopeaa | Pyeongchang 2018 | 1 000 m |  |
| Sprinttereiden MM-kilpailut  | Sprinttereiden MM-kilpailut  | Sprinttereiden MM-kilpailut  |  |
|  Kultaa | Calgary 2017 | yhteispisteet |  |
|  Kultaa | Heerenveen 2019 | yhteispisteet |  |
|  Hopeaa | Hamar 2020 | yhteispisteet |  |
| Matkakohtaiset MM-kilpailut  | Matkakohtaiset MM-kilpailut  | Matkakohtaiset MM-kilpailut  |  |
|  Kultaa | Gangneung 2017 | 500 m |  |
|  Kultaa | Salt Lake City 2020 | 500 m |  |
|  Hopeaa | Gangneung 2017 | 1 000 m |  |
|  Hopeaa | Inzell 2019 | 500 m |  |
|  Pronssia | Heerenveen 2015 | 500 m |  |
|  Pronssia | Inzell 2019 | 1 000 m |  |
Nao Kodaira (jap. 小平 奈緒, Kodaira Nao, s. 26. toukokuuta 1986 Chino, Naganon prefektuuri) on japanilainen pikaluistelija ja olympiavoittaja.
Kodaira voitti Japanin joukkueen jäsenenä joukkuetakaa-ajon olympiahopeaa Vancouverin talviolympialaisissa 2010. Kodairan lisäksi hopeajoukkueeseen kuuluivat Masako Hozumi ja Maki Tabata. 500 metrillä Kodaira luisteli 12:nneksi, 1 000 metrillä ja 1 500 metrillä hän sijoittui viidenneksi. Sotšin olympialaisissa 2014 hän oli 500 metrillä viides ja 1 000 metrillä 13:s. Pyeongchangin olympialaisissa 2018 hän voitti 500 metrillä kultaa ajalla 36,94, saavutti 1 000 metrillä hopeaa ja sijoittui 1 500 metrillä kuudenneksi. Pekingin olympialaisissa 2022 hän oli 1 000 metrillä kymmenes ja 500 metrillä 17:s.
Kodaira voitti 500 metrin maailmanmestaruuden Gangneungissa 2017 ajalla 37,13 ja sai hopeaa 1 000 metrillä ajalla 1.14,43. Hän voitti 500 metrin maailmanmestaruuden Salt Lake Cityssä 2020 ajalla 36,69. Inzellissä 2019 hän sai hopeaa 500 metrillä ajalla 37,20 ja pronssia 1 000 metrillä ajalla 1.14,44. Heerenveenissä 2015 hän saavutti pronssia 500 metrillä. Lisäksi hän on ollut 500 metrillä kuudes 2013 ja 2016 sekä kahdeksas 2011 ja 1 000 metrillä kuudes 2020. Hän voitti sprinttereiden maailmanmestaruuden Calgaryssa 2017 maailmanennätyspistein 146,390 ja Heerenveenissä 2019 pistein 149,665. MM-hopeaa hän saavutti Hamarissa 2020. Hän on sijoittunut sprintti-MM-kilpailuissa lisäksi neljänneksi 2010, viidenneksi 2011 ja 2014 sekä kahdeksanneksi 2016.
Kodaira voitti 500 metrin maailmancupin kokonaiskilpailun kausilla 2014–2015, 2016–2017 ja 2019–2020. Hän on ollut 500 metrin pisteissä lisäksi toinen kausilla 2018−2019 ja 2021–2022, neljäs kaudella 2017–2018 sekä viides 2010–2011 ja 2013–2014. 1 000 metrillä hän oli toinen kaudella 2019–2020, kolmas kausilla 2018−2019 ja 2021–2022 sekä neljäs kausilla 2010–2011 ja 2016–2017. Maailmancupin yhteiskilpailussa hän oli kolmas kaudella 2017–2018. Maailmancupin henkilökohtaisissa osakilpailuissa hänellä on 34 voittoa, 19 kakkossijaa ja 25 kolmossijaa.
Monday Mornings

| Monday Mornings |
| --- | --- |
 Ohjelman logo.
Tyyli:  sairaaladraama
Kestoaika:  42 minuuttia
Luoja(t):  David E. Kelley Sanjay Gupta
Pääosissa:  Ving Rhames Alfred Molina Jamie Bamber Bill Irwin Jennifer Finnigan Keong Sim Sarayu Rao Emily Swallow
Alkuperämaa:  Yhdysvallat
Alkuperäiskieli:  englanti
Verkko:   TNT  Yle TV2
Esitetty:  4. helmikuuta 2013 – 8. huhtikuuta 2013
Tuotantokausia:  1
Jaksoja:  10
Ikäraja:  
Tuotanto
Vastaava(t) tuottaja(t):  Bill D'Elia Sanjay Gupta David E. Kelley
Tuotantoyhtiö(t):  TNT Original Productions David E. Kelley Productions
Aiheesta muualla
IMDb 
Monday Mornings on  yhdysvaltalainen sairaaladraamasarja, jonka on luonut David E. Kelley Sanjay Guptan samannimisen romaanin pohjalta. Sarjassa seurataan kahdeksan kirurgin työtä ja yksityiselämää Portlandissa.
Sarja alkoi TNT-kanavalla vuonna 2014. TNT ilmoitti samana vuonna ettei sarjaa jatketa. Suomessa Yle TV2 aloitti sarjan esittämisen 12. heinäkuuta 2015.
Juoni

Sarjassa seurataan Portlandin opetussairaalan kirurgien elämää. Sarjan erikoisuutena ja eräänlaisena keskunäyttämönä toimivat tapauskokoukset, joissa käsitellään sekä lääkäreiden onnistumisia että mokia, ja tämä tuo sarjaan myös lakidraaman tuntua.
Rooleissa > Pääosissa

| 0 | 1 | 2 |
| --- | --- | --- |
|  Alfred Molina  | … |  ylilääkäri Harding Hooten   |
|  Ving Rhames  | … |  traumapolin päällikkö, tohtori Jorge Villanueva   |
|  Bill Irwin  | … |  elinsiirtojen päällikkö, tohtori Buck Tierney   |
|  Jamie Bamber  | … |  neurokirurgi, tohtori Tyler Wilson   |
|  Jennifer Finnigan  | … |  neurokirurgi, tohtori Tina Ridgeway   |
|  Keong Sim  | … |  neurokirurgi, tohtori Sung Park   |
|  Sarayu Rao  | … |  neurokirurgi, tohtori Sydney Napur   |
|  Emily Swallow  | … |  avustava neurokirurgi, tohtori Michelle Robidaux   |
Rooleissa > Sivuosissa

| 0 | 1 | 2 |
| --- | --- | --- |
|  Jason Gray-Stanford  | … |  sairaalan asianajaja Scott Henderson   |
|  Anthony Heald  | … |  hoitovirheiden asianajaja Mitch Tompkins   |
|  Jonathan Silverman  | … |  tohtori John Lieberman   |
|  Valerie Mahaffey  | … |  Fran Horowitz   |
Vastaanotto

"Monday Mornings on älykäs, erittäin hyvin käsikirjoitettu ja näytelty sarja. On hienoa nähdä David E. Kelley tekemässä sitä, missä hän on parhaimmillaan - vetovoimaisen, provokatiivisen tv-draaman parissa." Näin kirjoitti Verne Gay Newsdayn artikkelissa.
Aiheesta muualla

Monday Mornings Internet Movie Databasessa (englanniksi)
Niklas Kronwall

| Niklas Kronwall |
| --- | --- |

Henkilötiedot
Syntynyt: 12. tammikuuta 1981 (ikä 43) Tukholma
Kansalaisuus:   Ruotsi
Jääkiekkoilija
Lempinimi:  Nick Jr.
Pelipaikka:  puolustaja
Maila:  vasen
Pituus:  182 cm
Paino:  88 kg
Sarja:  NHL
Pelinumero:  55
Pelaajaura
Pääsarjaura:  1999–2019
Aik. seurat:  Detroit Red Wings
NHL-varaus:  29. varaus, 2000 Detroit Red Wings
| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Torino 2006 | jääkiekko |  |
|  Hopeaa | Sotši 2014 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Latvia 2006 | jääkiekko |  |
|  Hopeaa | Suomi 2003 | jääkiekko |  |
| Stanley Cup  |
| --- | --- | --- |
|  | Detroit Red Wings | 2008  |
Niklas Kronwall (s. 12. tammikuuta 1981 Tukholma) on uransa lopettanut ruotsalainen jääkiekkoilija, joka edusti koko NHL-uransa aikana vain Detroit Red Wingsiä.
Kronwallista oltiin kovaa vauhtia tekemässä Detroitin kärkipään puolustajia farmijoukkueen kautta, kunnes hän vahingoitti vuonna 2005 harjoitusleirillä vakavasti polveaan ja edessä oli noin puolen vuoden lepo. Hän tervehtyi juuri ennen Torinon olympialaisia ja oli Ruotsin mukana voittamassa olympiakultaa.
Pienestä 180 senttimetrin ja 82 kilogramman koostaan huolimatta hän pystyy jakelemaan kovia avojään taklauksia. Kronwall on myös nopea luistelija ja avaa hyvin peliä. Vaikka uraa ovat varjostaneet muutamat vakavat loukkaantumiset, hän on jo noussut yhdeksi Red Wingsin parhaista puolustajista. Kronwall kuuluu kolmen kullan klubiin.
Nairo Quintana
Saavutuksia

Lähteet: Cycling Archives, Pro Cycling Stats
Niklas Jonsson

| Mitalit> Maa:   Ruotsi.Miesten hiihto. Olympialaiset  | Mitalit> Maa:   Ruotsi.Miesten hiihto. Olympialaiset  | Mitalit> Maa:   Ruotsi.Miesten hiihto. Olympialaiset  | Maa:   Ruotsi> Miesten hiihto. |
| --- | --- | --- | --- |
|  Hopeaa | Nagano 1998 | 50 km |  |
Niklas Jonsson (s. 31. toukokuuta 1969 Piitime) on entinen ruotsalainen maastohiihtäjä, joka kilpaili vuosina 1990–2002. Hän voitti olympiahopeaa 50 kilometrin vapaan tyylin kilpailussa vuoden 1998 talviolympialaisissa Naganossa. Samojen kisojen takaa-ajokilpailussa hän sijoittui kymmenenneksi. Vuoden 1992 talviolympialaisissa Albertvillessa hän sijoittui 10 kilometrillä viidenneksi ja 30 kilometrillä seitsemänneksi, molemmat perinteisellä tyylillä.
Jonssonin paras sijoitus maastohiihdon maailmanmestaruuskilpailuissa on 4. sija 50 kilometrin matkalla perinteisellä tyylillä vuodelta 1999.
Aiheesta muualla

Niklas Jonsson Kansainvälinen hiihtoliitto (FIS). (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Niklas Jonsson
Käännös suomeksi
Nijat Rahimov

| Mitalit | Mitalit | Mitalit |  |
| --- | --- | --- | --- |
|  Nijat Rahimov |  Nijat Rahimov |  Nijat Rahimov |  |
Maa:  Kazakstan
Miesten painonnosto
| MM-kilpailut   | MM-kilpailut   | MM-kilpailut   |  |
|  Kultaa | Houston 2015 | –77 kg |  |
Nijat Rahimov (azer. Nicat Rəhimov, s. 13. elokuuta 1993 Baku, Azerbaidžan) on kazakstanilaistunut azerbaidžanilainen painonnoston maailmanmestari. 176 senttimetriä pitkä ja 76 kilogrammaa painava Rahimov kilpailee alle 77-kiloisten sarjassa.
Vuoteen 2013 saakka Azerbaidžania edustanut Rahimov saavutti olympiakultaa uudella maailmanennätystuloksella vuoden 2016 kesäolympialaisista Rio de Janeirosta. Kultamitali otettiin kuitenkin häneltä pois hänen jäätyään toistamiseen kiinni dopingrikkeestä vuonna 2022. MM-kilpailuista hän saavutti kultaa vuonna 2015 Houstonista. Azerbaidžanin edustajana Rahimov voitti kultaa vuoden 2010 nuorten kesäolympialaisista ja hopeaa nuorten MM-kilpailuista 2013.
Rahimov kärähti oksandrolonin ja metandienonin käytöstä kesäkuussa 2013 saaden kahden vuoden kilpailukiellon, joka umpeutui kesäkuussa 2015.
Rahimov jäi maaliskuussa 2022 kiinni virtsanäytteidensä vaihtamisesta. Hän menettää olympiakultansa ja hänen kaikki suorituksensa mitätöidään maaliskuusta 2016 lähtien. Hänet asetetaan myös kilpailukieltoon joka päättyy vuoden 2029 tammikuussa. Hän voi vielä valittaa tuomiosta.
Nabil Jeffri

Nabil Jeffri Euroopan F3-sarjassa vuonna 2015.
Muhammad Nabil Jan Al Jeffri (s. 24. lokakuuta 1993 Kuala Lumpur) on malesialainen moottoriurheilija. Hän aloitti uransa Karting-sarjoissa vuonna 2009. Vuonna 2010 Jaffri kilpaili Formula BMW Pacific -sarjassa sijoittuen sarjan viidenneksi. Vuonna 2011 Jeffri jatkoi samassa sarjassa joka muutti nimensä JK Racing Asia Series -sarjaksi, jolloin hän voitti yhden kilpailun sijoittuen sarjan kolmanneksi. Vuonna 2012 Jeffri jatkoi sarjassa voittaen neljä kilpailua sijoittuen sarjan toiseksi. Vuonna 2013 Jeffri siirtyi Saksan Formula 3 -sarjaan ja sijoittui loppupisteissä kahdeksanneksi. Vuonna 2014 hän jatkoi samassa sarjassa voittaen kaksi kilpailua sijoittuen sarjan toiseksi. Vuonna 2015 Jeffri kilpaili Euroopan Formula 3 -sarjassa saavuttaen kauden aikana kaksi pistettä. Vuonna 2016 Jeffri kilpaili GP2-sarjassa Arden International -tallissa saavuttaen kaksi pistettä. Jeffri jatkoi kaudella 2017 Trident-tallin riveissä.
Vuonna 2010 Jeffri testasi Lotus Racingin T127 F1-autoa ollen 16-vuotiaana kaikkien aikojen nuorin F1-testin ajanut kuljettaja. Myös nykyinen Formula 1 kilpakuljettaja Max Verstappen testasi F1-autoa lähes päivälleen yhtä nuorena.
GP2-tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2016 | Arden International | ESPFEA 19 | ESPFEA 18 | MONFEA Kesk. | MONFEA 17 | EURFEA Kesk. | EURFEA 7 | AUTFEA Kesk. | AUTSPR 17 | GBRFEA 17 | GBRSPR 15 | HUNFEA 20 | HUNFEA 16 | GERSPR 11 | GERSPR Kesk. | BELFEA 19 | BELSPR 18 | ITAFEA 13 | ITASPR 12 | MALFEA 18 | MALFEA Kesk. | ABUFEA Kesk. | ABUSPR 20 | 2 | 22. |
Formula 2 -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2017 | Trident | BHRFEA 19 | BHRSPR 16 | ESPFEA 18 | ESPSPR 18 | MONFEA 14 | MONSPR 11 | AZEFEA Kesk. | AZESPR 17 | AUTFEA 18 | AUTSPR 12 | GBRFEA 15 | GBRSPR 18 | HUNFEA 12 | HUNSPR 15 | BELFEA 11 | BELSPR 15 | ITAFEA 12 | ITASPR 17 | JERFEA 9 | JERSPR 15 | ABUFEA Kesk. | ABUSPR 16 | 2 | 23. |
Nastassia Markiewicz

Nastassia Markiewicz (s. 28. syyskuuta 1987 Toronto, Ontario, Kanada on kanadalainen elokuvanäyttelijä. Hän on esiintynyt muun muassa elokuvissa Cyberbully (2011), Freewind (2012), Gerotophilia (2013) ja Meat (2015). Lisäksi hänellä on rooleja televisiossa.
Nao Hibino

| Nao Hibino |
| --- | --- |

Henkilötiedot
Syntynyt: 28. marraskuuta 1994 (ikä 29)
Kansalaisuus:   Japani
Tennispelaaja
Pituus:  163  cm
Paino:  58 kg
Kätisyys:  oikea
Palkintorahat:  3 374 290 USD
Kaksinpeli
Paras sijoitus:  56. (18.1.2016)
Turnausvoittoja:  1
Voitot/tappiot:  374–302
Grand Slam -turnauksissa
Australian avoimet:  1. kierros (2016, 2017, 2018)
Ranskan avoimet:  1. kierros (2016, 2017)
Wimbledon:  1. kierros (2016, 2017)
Yhdysvaltain avoimet:  2. kierros (2017)
Nelinpeli
Paras sijoitus:  120. (9.5.2016)
Voitot/tappiot:  196–177
Grand Slam -turnauksissa
Australian avoimet:  1. kierros (2016)
Aiheesta muualla
ITF
WTA
Nao Hibino (s. 28. marraskuuta 1994 Aichi) on japanilainen tennispelaaja. Parhaimmillaan hän on ollut kaksinpelissä WTA-listan sijalla 56 tammikuussa 2016. Hän on voittanut urallaan yhden WTA-turnauksen kaksinpelissä.
Hibino voitti syys-lokakuussa 2015 Taškentin WTA-turnauksen. Se oli vasta toinen WTA-turnauksen pääsarja, jossa hän pelasi, päästyään ensimmäisellä kerralla toiselle kierrokselle. Tashkentin loppuottelussa Hibino päihitti Donna Vekićin ja voitti turnauksen häviämättä erääkään. Grand Slam -turnauksen pääsarjassa Hibino pelasi ensimmäisen kerran Australian avoimissa 2016 sekä kaksin- että nelinpelissä, häviten molemmissa avauskierroksen ottelunsa.
Aiheesta muualla

Nao Hibino WTA:n sivuilla (englanniksi)
Nao Hibino ITF:n sivuilla (englanniksi)